**รายชื่อสมาชิกที่เข้าประชุมสภาองค์การบริหารส่วนตำบลสองพี่น้อง**

**สมัยสามัญ สมัยที่ 4 ครั้งที่ 1/2561**

**วันที่ 15 พฤศจิกายน 2561 เวลา 09.30 น.**

**ณ. ห้องประชุมสภาองค์การบริหารส่วนตำบลสองพี่น้อง**

........................................................................................................................................................

|  |  |  |  |  |
| --- | --- | --- | --- | --- |
| **ลำดับที่** | **ชื่อ – นามสกุล** | **ตำแหน่ง** | **ลายมือชื่อ** | **หมายเหตุ** |
| 1 | นายสุชล สินสมบุญ | ประธานสภาฯ | นายสุชล สินสมบุญ |  |
| 2 | นายบุญส่ง ขาวมรดก | รองประธานสภาฯ | นายบุญส่ง ขาวมรดก |  |
| 3 | นายสมชาย มารจรูญ | เลขานุการสภาฯ | นายสมชาย มารจรูญ |  |
| 4 | นายวีรวัฒน์ พร้อมเมตตา | สมาชิกหมู่ที่ 1 | นายวีรวัฒน์ พร้อมเมตตา |  |
| 5 | นายปรีชา มีสุวรรณ | สมาชิกหมู่ที่ 1 | นายปรีชา มีสุวรรณ |  |
| 6 | นายนิยม คล้ายอักษร | สมาชิกหมู่ที่ 2 | นายนิยม คล้ายอักษร |  |
| 7 | นายจรัญ หนูมาศ | สมาชิกหมู่ที่ 3 | นายจรัญ หนูมาศ |  |
| 8 | นายสมพร หญีตน้อย | สมาชิกหมู่ที่ 4 | นายสมพร หญีตน้อย |  |
| 9 | นายธวัช เหลือสืบชาติ | สมาชิกหมู่ที่ 4 | นายธวัช เหลือสืบชาติ |  |
| 10 | นายวัฒนา รอดเผือก | สมาชิกหมู่ที่ 5 | - | ขาด |
| 11 | นายตรีมล หนูชนะภัย | สมาชิกหมู่ที่ 5 | นายตรีมล หนูชนะภัย |  |
| 12 | นายกำเนิด พยัคฆี | สมาชิกหมู่ที่ 6 | นายกำเนิด พยัคฆี |  |
| 13 | นายจเร ปานแก้ว | สมาชิกหมู่ที่ 7 | นายจเร ปานแก้ว |  |
| 14 | นายสุนทร ทรทึก | สมาชิกหมู่ที่ 7 | นายสุนทร ทรทึก |  |
|  |  |  |  |  |

**ผู้เข้าร่วมประชุมสภาองค์การบริหารส่วนตำบลสองพี่น้อง**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – นามสกุล** | **ตำแหน่ง** | **ลายมือชื่อ** | **หมายเหตุ** |
| 1 | นายกิตติ เทพเต็ม | นายก อบต.สองพี่น้อง | นายกิตติ เทพเต็ม |  |
| 2 | นายรักมิตร พลยมมา | รองนายก อบต.สองพี่น้อง | นายรักมิตร พลยมมา |  |
| 3 | นางพัชรี กิ่งแก้ว | รองนายก อบต.สองพี่น้อง | นางพัชรี กิ่งแก้ว |  |
| 4 | นายอนุชิต นาราทิพย์ | เลขานายก อบต.สองพี่น้อง | นายอนุชิต นาราทิพย์ |  |
| 5 | นายชาญณรงค์ เสนเผือก | กำนันตำบลสองพี่น้อง | นายชาญณรงค์ เสนเผือก |  |
| 6 | นายราม หมวดภักดี | ผู้ช่วยผู้ใหญ่บ้าน ม.1 | นายราม หมวดภักดี |  |
| 7 | นายนราช ทั่งปราณี | ผู้ช่วยผู้ใหญ่บ้าน ม.4 | นายนราช ทั่งปราณี |  |
| 8 | นายนิรัตน์ ดำคำ | ผู้ใหญ่บ้าน ม.2 | นายนิรัตน์ ดำคำ |  |
|  |  |  |  |  |
|  |  |  |  |  |

1

**บันทึกรายงานการประชุมสภาองค์การบริหารส่วนตำบลสองพี่น้อง**

**สมัยสามัญ สมัยที่ 4 ครั้งที่ 1/2561**

**วันที่ 15 พฤศจิกายน 2561 เวลา 09.30 น.**

**ณ ห้องประชุมสภาองค์การบริหารส่วนตำบลสองพี่น้อง**

**เปิดประชุม** เวลา 09.30 น.

ประธานสภาฯ กล่าวเปิดประชุมสภาองค์การบริหารส่วนตำบลสองพี่น้อง สมัยสามัญ สมัยที่ 4 ครั้งที่ 1/2561

**ระเบียบวาระที่ 1 เรื่องที่ประธานแจ้งที่ประชุมทราบ**

**1.1 แจ้งการทำหนังสือเชิญประชุมในสมัยนี้ก็เพื่อขอหารือเรื่องการช่วยเหลือประชาชนที่ได้รับความเดือดร้อนจากอุทกภัยที่เกิดขึ้นในช่วงวันที่ 8 – 10 พฤศจิกายน 2561**

**ระเบียบวาระที่ 2 รับรองรายงานการประชุมสภาองค์การบริหารส่วนตำบลสองพี่น้อง**

**2.1 รับรองรายงานการประชุมสภาองค์การบริหารส่วนตำบลสองพี่น้อง สมัยวิสามัญ สมัยที่3 ครั้งที่ 1/2561**

**มติที่ประชุม** ที่ประชุมมีมติรับรองรายงานการประชุมสภาองค์การบริหารส่วนตำบลสองพี่น้อง สมัยวิสามัญ สมัยที่ 3 ครั้งที่ 1/2561 13 ท่าน ขาด 1 ท่านจากสมาชิกทั้งหมด 14 ท่าน

**ระเบียบวาระที่ 3 เพื่อทราบและถือปฏิบัติโดยไม่มีการลงมติ**

**3.1 กิจกรรม อบต. กิจกรรมชมรมงานสีดำ**

**นายบุญส่ง ขาวมรดก** รองประธานสภาฯ นำเรียนกิจกรรมการร่วมชมรมงานสีดำของคณะผู้บริหารกับสมาชิกสภาฯ

ที่ร่วมกับชมรมกำนัน ผู้ใหญ่บ้าน แพทย์ ผู้ช่วยสารวัตรและส่วนราชการนั้นที่ผมรับผิดชอบ

มาก็ 5 ปีในสมัยก็เป็น 58 รอบ คูณด้วย 500 บาท และบวกของม.6 อีกหนึ่งรายก็ = 29,200 บาท ถ้าดูยอดเงินก็เยอะเหมือนกันก็ต้องขอขอบคุณผู้บริหารและสมาชิกทุกท่าน ด้วยที่ให้ความร่วมมือด้วยดีตลอดมา

**3.1.1 เรื่องยาเสพติด**

- ไม่มี

**3.1.2 อุทกภัยด้านถนน**

นายจรัญ หนูมาศ สมาชิกสภาฯ หมู่ที่ 3 นำเรียนเรื่องอุทกภัยด้านถนนเสียหายขอหารือและเสนอให้คณะผู้บริหาร ได้จัดหาผู้รับเหมา ผู้ประกอบการจากนอกเข้ามาทำการแก้ไขความเสียหายเรื่องถนนหนทาง ให้กับชาวบ้านก่อนเพราะคิดว่าเครื่องจักรกลของ อบต. นั้นทำไม่ทันแน่นอนเพราะได้รับความ เสียหายกันทุกหมู่บ้านและตอนนี้ เครื่องจักรกลรถเกรดของอบต.ก็ยังซ่อมไม่เสร็จ ก็ขอเสนอ อย่างนี้เพื่อที่จะได้บรรเทาความเดือดร้อนของชาวบ้านได้ทันท่วงที

นายกอบต. นำเรียนเรื่องอุทกภัยที่เกิดขึ้นในตำบลของเรารอบนี้มีความรุนแรงมากอยากให้สภามีมติเห็นควร ให้ผู้ประกอบการเข้ามารับเหมาแก้ไขความเดือดร้อนความเสียหายให้กับชาวบ้านทั้งตำบลเพราะ ถ้ารอแต่เครื่องจักรกลของอบต.สองพี่น้องคงจะทำไม่ทันและตอนนี้รถเกรดของอบต.ก็เสียอยู่ก็ ขอให้สภามีมติให้ทางอบต.จ้างเหมาผู้ประกอบการนอกเข้ามาช่วยแก้ปัญหาความเดือดร้อนให้กับ ชาวบ้าน

/นายสุนทร...

2

นายสุนทร ทรทึก สมาชิกสภาฯ หมู่ที่ 7 นำเรียนเรื่องอุทกภัยที่เกิดขึ้นช่วงวันที่ 8 – 10 พฤศจิกายน 2561 นั้น ครั้งนี้มีความรุนแรงมากและเครื่องจักรกลของอบต. จากการที่สังเกตุคิดว่าทำงานได้ล่าช้ามากใน เรื่องแก้ไขปัญหาความเดือดร้อนให้กับชาวบ้านและผมขอหารือว่าอยากจะให้มีรถแมคโคไว้ ทำงานในอบต.เพื่อไว้ทำงานแก้ไขปัญหาให้กับชาวบ้านได้ทันท่วงทีและเวลาช่างเข้าสำรวจพื้นที่ เรื่องความเสียหายทำไมไม่ติดต่อกับทางเจ้าของพื้นที่บ้างเพื่อจะได้ชี้จุดที่เสียหายและมีความรุ่น แรงให้และแก้ปัญหาถูกจุด และอยากจะทราบว่ามีงบประมาณอยู่เท่าไรในการรองรับอุทกภัยใน ครั้งนี้ และจะได้เริ่มเข้าดำเนินการเมื่อไหร่ในส่วนที่เพื่อนสมาชิกหมู่ที่ 3 เสนอให้ทางอบต.ได้จ้าง เหมาผู้ประกอบการนอกเข้ามาช่วยเหลือความเสียหายให้กับชาวบ้านในครั้งนี้ผมก็เห็นด้วยเพราะ คิดเหมือนกันว่าเครื่องจักรของ อบต.นั้นทำไม่ทันแน่นอน

นายตรีมล หนูชนะภัย สมาชิกสภาฯ หมู่ที่ 5 นำเรียนเรื่องถนนน้ำล้นห้วยแห้งที่เพิ่งสร้างเสร็จแต่ตอนนี้ก็เสียหายโดย สิ้นเชิงขาดช่วงอุทกภัยเช่นกัน ก็ขอให้ช่างเข้าไปสำรวจให้ด้วยและจัดหางบประมาณเข้าไปแก้ไข ให้ด้วย

นายกำเนิด พยัคฆี สมาชิกสภาฯ หมู่ที่ 6 นำเรียนถึงความเดือดร้อนของชาวบ้านช่วงอุทกภัยที่เกิดขึ้น อยากจะให้ ผู้บริหารนั้นตระหนักว่าให้รับฟังความคิดเห็นของ สมาชิก ผู้ใหญ่ และชาวบ้านในพื้นที่ด้วยเพราะ คนในพื้นที่เขารู้ปัญหาดี และเรื่องการวางท่อในการทำที่ผ่านมาดูแล้วเหมือนเป็นการฝังท่อเสีย มากกว่าถึงเวลาฝนตกหนักทำให้ถนนขาดเพราะน้ำไม่สามารถระบายได้สะดวกก็ขอให้ปรึกษากับ ชาวบ้านกับผู้นำในท้องที่ด้วยเพราะชาวบ้านในพื้นที่นั้นรู้สาเหตุอยู่ และขอให้คณะผู้บริหารได้ รีบออกสำรวจความเสียหายโดยเร็วเพราะจะได้สรุปว่าจะต้องใช้งบประมาณเท่าไรเพื่อจะได้ให้ ผู้ประกอบการผู้รับเหมาได้เข้ามาดำเนินการแก้ไขปัญหาความเดือดร้อนให้กับชาวบ้าน และอีก เรื่องสำคัญคืออยากให้ทางอบต.เข้าไปดูเรื่องการวางท่อของชาวบ้านเพื่อที่จะปลูกสร้างหรือถมที่ ด้วย เพื่อที่การวางท่อจะต้องมีการระบายน้ำได้ดีด้วยเพื่อไม่ให้เกิดปัญหาน้ำและความเสียหายใน ภายหลัง

นายนิยม คล้ายอักษร สมาชิกสภาฯ หมู่ที่ 2 นำเรียนถนนที่ชำรุดเสียหายโดยสิ้นเชิงของหมู่ที่ 2 คือสายเทิดพระเกียรติ เชื่อมต่อกับเขาไชราชก็ขอให้รีบดำเนินการออกสำรวจและแก้ไขให้ด้วย และก็เห็นด้วยกับสมาชิก สภาท่านอื่นที่ให้อบต.จัดจ้างผู้ประกอบการนอกเข้ามาทำการแก้ไขให้กับชาวบ้านก่อนเพื่อจะได้ ทันท่วงทีกับความเดือดร้อนของชาวบ้านและฝากเรื่องการออกแบบในเรื่องการวางท่อด้วยขอให้ ใส่การเทลีนลงไปในแบบของการวางท่อถนนด้วย

นายธวัช เหลือสืบชาติ สมาชิกสภาฯ หมู่ที่ 4 นำเรียนในหมู่ที่ 4 ที่มีเส้นทางขาดโดยสิ้นเชิง 3 เส้นคือถนนสายหนอง หอยขม – ร้านตัดผมตรงบ้านอบต.บง ลงมาขาด 2 จุดตอนนี้ผู้บริหารได้ดำเนินการกแก้ไขให้ สัญจรได้แล้ว และจุดที่ 3 คือซอยดอนเจริญขาดโดยสิ้นเชิงแต่เส้นนี้ได้รับความช่วยเหลือจาก ผู้รับเหมาทำไม้ยางได้ทำการแก้ไขให้สัญจรได้แล้วเช่นกันก็ขอขอบคุณผู้รับเหมาด้วย และเส้น คีรีวงค์ คีรีล้อมมีท่อขาดอยู่นานแล้วและถนนร้านตัดผม – หนองหอยขมชำรุด เดินทางลำบาก ซอยบุญไสวอุทิศช่างอบต.ไปวางท่อผิดจุดเอาไว้ ซอยแสงแดดน้ำเซาะถนนไปซีกหนึ่งแล้ว ซอย คลองงูบล๊อคกั้นน้ำขาดเข้าไปครึ่งหนึ่ง ซอยบ้านผู้ช่วยนราชก็ชำรุดอยู่นานแล้วขอให้ผู้บริหารได้ ออกคำสั่งให้ช่างเข้าไปสำรวจและรีบดำเนินการด้วย

นายปรีชา มีสุวรรณ สมาชิกสภาฯ หมู่ที่ 1 นำเรียนในหมู่ที่ 1 ถนนที่ชำรุดเสียหายก็มีอยู่ซอยมรดกทรายขาวชำรุด เสียหายมากและมีเด็กนักเรียนใช้เดินทางไปโรงเรียนอยู่หลายคนก็ขอให้ผู้บริหารได้รีบดำเนินการ ให้อย่างเร่งด่วนด้วย และถ้าเป็นไปได้ก็อยากให้ผู้บริหารจ้างเหมาผู้ประกอบการนอกเข้ามาทำ เช่นกัน

/นายกฯ...

3

นายก อบต. นำเรียนในการแก้ปัญหาของคณะผู้บริหารนั้นตอนนี้ที่ต้องรีบก็คือจุดที่จำเป็นเร่งด่วนและถนนที่ ถูกตัดขาดโดยสิ้นเชิงก่อนโดยเฉพาะในพื้นที่ของหมู่ที่ 4 เพราะไม่มีทางเลี่ยงเลยส่วนในหมู่ที่ 1 ที่ ถนนตัดขาดโดยสิ้นเชิงนั้นยังมีทางเลี่ยงได้อยู่ และจากการประชุมงบประมาณที่จะใช้ก็คืองบ กลางกับงบบรรเทาสาธารณะภัย แต่ถ้าไม่พอก็ต้องจัดหางบประมาณตัวอื่นเข้ามาช่วยอีกแต่ทาง คณะผู้บริหารก็เห็นด้วยกับสมาชิกทุกท่านคือต้องจ้างเหมาผู้ประกอบการนอกเข้ามาดำเนินการ เพื่อให้ทันกับความเดือดร้อนของพี่น้องชาวบ้านในตำบลของเรา ส่วนในเรื่องของการรายงาน ความเสียหายเบื้องต้นนั้นจากการออกไปตรวจเยี่ยมความเสียหายทางคณะผู้บริหารก็ได้รายงาน ไป 4,000,000 บาท แต่ก็เป็นแค่การรายงานเบื้องต้น

ประธานสภาฯ จากการฟังการอภิปรายของสมาชิกกับคณะผู้บริหารในเรื่องอุทกภัยในเรื่องถนนในครั้งนี้สรุปก็คือ สภาองค์การบริหารส่วนตำบลสองพี่น้องได้มีความเห็นตรงกันก็คือให้ อบต.สองพี่น้องทำการจ้าง เหมาผู้ประกอบการผู้รับเหมานอกเข้ามาเพื่อดำเนินการแก้ไขปัญหาความเดือดร้อนของพี่น้อง ประชาชนในตำบลสองพี่น้องที่เกิดจากอุทกภัยในครั้งนี้

**3.1.3 อุทกภัยด้านประปา**

นายธวัช เหลือสืบชาติ สมาชิกสภาฯ หมู่ที่ 4 นำเรียนเรื่องประปาดอนปองงวง หมู่ที่ 4 ประมาณ 1,500 เมตร จาก บ้านคุณสำราญ นำพาถึงบ้านเช่าของนางเช้า แนบชิต สร้างมาหลายปีแล้วและตอนนี้ก็ชำรุด เสียหายหมดแล้วและที่ซ่อมก็ซ่อมหลายครั้งแล้วจนทางกลุ่มไม่มีงบประมาณที่จะซ่อมแล้วก็ขอ ฝากผู้บริหารได้เข้าไปดำเนินการให้โดยเร็วด้วย

* ส่วนประปาตัวคลองแวงตอนนี้มีแต่ฐานรองอยากจะทราบว่าถังประปาจะมาเมื่อไหร่ตั้งแต่พร้อมกับหมู่ที่ 6 ก็ยังดำเนินการไม่แล้วเสร็จก็ขอให้ผู้บริหารให้รีบให้ผู้รับเหมาเข้าไปดำเนินการให้ด้วยเพราะชาวบ้านเขาเดือดร้อนมีน้ำใช้ไม่เพียงพออยู่

นายนิยม คล้ายอักษร สมาชิกสภาฯ หมู่ที่ 2 นำเรียนประปาของหมู่ที่ 2 ตัวบ้านห้วยใหญ่ที่ลุงทองบริหารจัดการอยู่ฝน ตกหนักน้ำท่วมหนักตอนนี้ชำรุดคือปั้มมอเตอร์จมน้ำทำให้ใช้การไม่ได้เลยก็ขอให้ทางคณะ ผู้บริหารได้จัดการให้ด้วย รวมถึงท่อก็เสียหายเช่นกันให้จัดหางบประมาณในการซ่อมแซมให้ด้วย เพราะตอนนี้ได้เอามอเตอร์ไปไว้ที่ร้านซ่อมแล้ว

นายสุนทร ทรทึก สมาชิกสภาฯ หมู่ที่ 7 นำเรียนในหมู่ที่ 7 ประปาตัวหนองหอยขมอยากจะหารือว่าจะทำอย่างไร ให้ถาวรก็ขอฝากให้คณะผู้บริหารกับช่างช่วยคิดออกแบบให้ด้วย สำหรับบ่อพักน้ำและเรื่อง โครงการขยายเขตประปาตัวหนองหอยขมของหมู่ที่ 4 ระยะทาง 2,900 เมตรงบประมาณ 488,000 บาทในโครงการจ่ายขาดเงินสะสมปี 62 นั้น อยากทราบว่าถังเก็บน้ำอยู่ตรงไหนได้ ข่าวว่าจะไปต่อเข้ากับของหมู่ที่ 7 อยากทราบว่าน้ำจะพอหรือไม่และอีกอย่างหนึ่งคือหมู่ที่ 7 จะ ยอมให้ต่อไปใช้หรือเพราะเฉพาะของหมู่ที่ 7 น้ำยังไม่พอใช้เลยคือทำไมไม่ออกแบบให้มีถังด้วย และอยากจะทราบว่าขยายเขตท่อประปาบ้านร้านตัดผม 2,700 เมตรนั้นขยายตรงไหนและก็ ขอให้ออกแบบให้มีถังแชมเปนด้วยเพราะจะได้มีการบริหารจัดการน้ำได้ดี

นายวีรวัฒน์ พร้อมเมตตา สมาชิกสภาฯหมู่ที่ 1 นำเรียนในหมู่ที่ 1 ประปาตัวท่าใหญ่เนื่องจากฝนตกหนักทำให้ดินลงไปทับ ถมบ่อก็อยากจะให้ช่างเข้าไปสำรวจให้โดยเร็วด้วยเพราะชาวบ้านไม่มีน้ำใช้อยู่หรือไม่ก็ให้จัดหา เครื่องดูดทรายมาให้กับทางหมู่บ้านแล้วทางเราจะได้ดำเนินการเอง

นายสมชาย ต่างประเทศ สมาชิกสภาฯ หมู่ที่ 6 นำเรียนเรื่องชลประทานช่วงอุทกภัยนี้ทำให้หัวดูดน้ำของชลประทานได้ หลุดขาดหายไปกับน้ำก็ขอฝากให้ผู้บริหารได้สั่งให้ช่างอบต.เข้าไปสำรวจและประมาณการให้ด้วย ว่าจะต้องใช้งบประมาณเท่าไรในการซ่อมแซมในครั้งนี้

/นายรักมิตร...

4

นายรักมิตร พลยมมา รองนายก. นำเรียนระบบประปาที่สร้างให้แล้วนั้นทางอบต.ก็ได้มอบหมายให้กับทางกลุ่มผู้ใช้น้ำ เป็นผู้บริหารจัดการเองและในส่วนที่เสียหายมากและทางกลุ่มไม่สามารถซ่อมแซมได้ก็ให้ทำ หนังสือเข้ามาทางอบต.โดย 1. ให้ทำหนังสือร้องเข้ามา 2. หนังสือแสดงรายรับรายจ่ายของกลุ่ม 3. ในเรื่องของกฎระเบียบของกลุ่มที่มีความจำเป็นต้องใช้ 4. รายชื่อคณะกรรมการของกลุ่ม 5. บันทึกรายงานการประชุมของกลุ่ม

* ในส่วนของประปาตัวคลองแวงของหมู่ที่ 4 ที่ยังไม่แล้วเสร็จส่วนหนึ่งก็คือผู้รับเหมาทำผิดสัญญาทางอบต.ได้ทำหนังสือบอกเลิกสัญญาไปแล้วแต่ผู้รับเหมาก็ไม่ยอมยกเลิกสัญญาเพราะถ้ามีการยกเลิกก็คงต้องเป็นคดีความทางผู้รับเหมาก็ยืนยันเข้ามาว่าจะทำต่อแต่ทางอบต. ก็ให้ทำหนังสือเข้ามาในส่วนที่จะทำต่อนั้นให้ทำแผนเข้ามาว่าจะใช้เวลาทำอีกกี่วันและจะแล้วเสร็จในตอนไหน
* ในหมู่ที่ 2 ที่ชำรุดเสียหายก็ขอให้ทำหนังสือเข้ามาพร้อมกับที่กล่าวไว้ข้างต้น
* ในส่วนของหมู่ที่ 7 ประปาตัวที่ใช้งบประมาณของอำเภอตอนนี้ใช้ได้แล้วก็ใช้งบประมาณไป 4,000 บาทแต่การที่จะตั้งบ่อพักใหม่นั้นจะเป็นปัญหาคือการบริจาคพื้นที่ก็ขอให้ทางกลุ่มผู้ใช้น้ำทำหนังสือพร้อมใบอุทิศเข้ามา
* ในส่วนของหมู่ที่ 1 การออกแบบบ่อพักอยู่ใกล้กับคลองมากเกินไปเมื่อน้ำหลากก็ทำให้ทรายลงไปกลบเต็ม
* หมู่ที่ 6 เรื่องชลประทานซึ่งเป็นชลประทานเพื่อการเกษตรก็ได้มอบให้กับทางอบต. แล้วมันมีระเบียบอยู่ในเรื่องของการซ่อมแซมเพราะฉะนั้นให้ทางกลุ่มได้แจ้งดำเนินการซ่อมแซมมาที่อบต.และทางอบต.จะได้แจ้งไปทางชลประทานเพราะมีระเบียบอยู่ว่าถ้าไม่เกิน 15,000 บาท ทางอบต.ต้องซ่อมให้แต่ถ้าเกิน 15,000 บาท ขึ้นไปทางชลประทานจะต้องเป็นผู้ซ่อมให้
* หมู่ที่ 5 ประปาตัวที่ศาลาประชุมเดิมที่ใช้งบประมาณของกรมขยายเขตไปและไม่มีจุดจ่ายน้ำให้ชาวบ้านได้ใช้และทางอบต.ก็ได้ตั้งงบประมาณให้ไปแล้วเพื่อไปดำเนินการไม่ทราบว่าได้ดำเนินการถึงไหนแล้วตอนนี้

นายตรีมล หนูชนะภัย สมาชิกสภาฯ หมู่ที่ 5 นำเรียนประปาของหมู่ที่ 5 ตัวที่ศาลาประชุมตอนนี้ก็รอให้ชาวบ้านผู้ที่จะ ใช้น้ำมาลงชื่อเพื่อที่จะใช้น้ำอยู่เพราะจะต้องติดตั้งมาตรน้ำด้วยเพื่อไม่ให้เกิดปัญหาเกี่ยวกับค่าน้ำ ค่าไฟในภายหลัง

นายสุนทร ทรทึก สมาชิกสภาฯ หมู่ที่ 7 นำเรียนอยากจะทราบว่าในการจ่ายขาดเงินสะสมปี 62 ในโครงการที่ 8 กับโครงการที่ 9 มีถังแชมเปนให้ด้วยหรือไม่เพราะยังไม่เห็นในแบบเลย

นายรักมิตร พลยมมา รองนายก. จากการหารือกับประธานกลุ่มผู้ใช้น้ำสายหนองหอยขมมีผู้ใช้น้ำอยู่ไม่กี่ครัวเรือนและ ความสูงอยู่ประมาณ 20 เมตร และทางประธานกลุ่มให้ต่อไปยังหมู่ที่ 4 ได้เพราะพอดำเนินการ แล้วเสร็จก็จะใช้น้ำอยู่ประมาณ 60 ครัวเรือนคิดว่าน้ำพอใช้

นายนิยม คล้ายอักษร สมาชิกสภาฯ หมู่ที่ 2 นำเรียนประปาของหมู่ที่ 2 แต่คาบเกี่ยวกับหมู่ที่ 3 ตอนปลายตรงบ้าน คุณสมปอง คล้ายอักษร ประมาณ 10 ครัวเรือนไม่มีน้ำใช้อยู่ขอหารือกับผู้บริหารว่าจะมี แนวทางไหนช่วยชาวบ้านได้บ้าง

**3.1.4 ไฟฟ้าในตำบล**

นายธวัช เหลือสืบชาติ สมาชิกสภาฯ หมู่ที่ 4 นำเรียนขอให้คณะผู้บริหารได้ขยายเขตไฟฟ้าให้กับชาวบ้านหมู่ที่ 4 ให้ ครบทุกหลังคาเรือนด้วย โดยเฉพาะซอยเขากรอยไพรี 1,500 เมตร ซอยรุ่งฤดี 1,000 เมตร และมีเสาไฟฟ้าล้มหนึ่งต้นในซอยโชคปราณี ใกล้บ้านผู้ช่วยนราช ทั่งปราณี และอีกเรื่องไฟส่อง ทางตอนนี้ก็ดับเกือบทุกดวงแล้วในตำบลก็ขอให้ผู้บริหารได้สั่งการให้ช่างออกสำรวจและแก้ไขให้ ชาวบ้านโดยด่วนด้วยเพราะงบประมาณก็มีแล้ว

/นายนิยม...

5

นายนิยม คล้ายอักษร สมาชิกสภาฯ หมู่ที่ 2 นำเรียนไฟส่องทางของหมู่ที่ 2 ตอนนี้ยังใช้ได้อยู่ประมาณไม่ถึง 50 % ก็ ขอให้รีบออกสำรวจและดำเนินการให้ด้วยและขอขอบคุณการไฟฟ้าส่วนภูมิภาคของเพชรบุรีด้วย ที่เข้ามายกเสาไฟฟ้าแรงสูงที่ล้มอยู่ให้ 6 ต้นก็ต้องขอขอบคุณอีกครั้ง

นายจเร ปานแก้ว สมาชิกสภาฯ หมู่ที่ 7 นำเรียนงบประมาณซ่อมแซมไฟส่องสว่างทางของปี 61 ที่ตั้งเอาไว้ 70,000 บาท อยากทราบว่าเอาไปทำที่ไหนเพราะตอนนี้ยังไม่ได้ดำเนินการเลยเพราะเป็นงบ ซ่อมแซมไม่ใช่งบติดตั้ง

นายตรีมล หนูชนะภัย สมาชิกสภาฯ หมู่ที่ 5 นำเรียนขอให้ดำเนินการเปลี่ยนหม้อไฟให้ด้วยหรือไม่ก็เพิ่มหม้อเพราะ บ้านเรือนนั้นเพิ่มมากขึ้นเรื่อยๆ แต่หม้อยังเท่าเดิมทำให้ไฟฟ้าไม่พอ และเรื่องไฟส่องทางเส้นประ ชาพัฒนาถึงตลาดตาเงาะบนตั้งแต่ปี 61 ผมก็ได้อภิปรายหลายครั้งแล้วแต่ก็ยังไม่ได้ดำเนินการ เลยทั้งหมด 8 จุด ก็ขอให้รีบๆดำเนินการด้วย

นายรักมิตร พลยมมา รองนายก. นำเรียน ก็ขอให้สมาชิกไปรวบรวม สำเนาทะเบียนบ้าน สำเนาบัตรประชาชน สำเนา เอกสารสิทธิ์ มาส่งให้กับอบต. สำหรับการขอเปลี่ยนหม้อไฟในแต่ละซอยเพื่อจะได้ส่งเรื่องถึงการ ไฟฟ้าเพราะทางอบต.ไม่สามารถทำได้ ในส่วนของงบประมาณปี 61 ที่ตั้งไว้ในข้อบัญญัติเรื่อง การซ่อมแซมไฟส่องสว่างตอนนี้ยังไม่มีรายละเอียดก็ขอเป็นการตอบในครั้งต่อไป

**3.1.5 เครื่องจักรกล**

นายนิยม คล้ายอักษร สมาชิกสภาฯ หมู่ที่ 2 นำเรียนอยากจะให้เปลี่ยนระบบการทำงานใหม่ด้วย เพื่อจะให้งานออกมา มีประสิทธิภาพมากขึ้นเพราะจากที่แจ้งมาการทำงานของเครื่องจักรกลล่าช้าและงานก็ออกมาไม่ ดีเท่าที่ควรก็ขอให้ปรับปรุงด้วย

นายรักมิตร พลยมมา รองนายก. นำเรียนขอหารือกับสมาชิกให้ช่วยเสนอแนวทางในการทำงานของเครื่องจักรกลด้วย เพราะจะได้ไปในทิศทางเดียวกันและให้ช่วยกันเสนอปัญหาและแนวทางแก้ไขในการทำงานของ เครื่องจักรกลด้วยเพราะคิดว่าถ้ายังทำงานอยู่ระบบเดิมงานที่ออกมาก็คงจะไม่มีประสิทธิภาพใน ตำบลของเรา

นายธวัช เหลือสืบชาติ สมาชิกสภาฯ หมู่ที่ 4 นำเรียนอยากจะให้ทำแบบประเมินหรือแบบสอบถามการทำงานของ เครื่องจักรกลให้กับชาวบ้าน ให้ช่วยกันประเมินผลงานเพราะชาวบ้านเขาเห็นการทำงานอยู่

**3.1.6 เรื่องรายงานการติดตามและประเมินผลแผนพัฒนาสี่ปี**

ประธานสภาฯ นำเรียน ตามที่คณะผู้บริหารได้นำรายงานการติดตามและประเมินผลแผนพัฒนาท้องถิ่นสี่ปี องค์การบริหารส่วนตำบลสองพี่น้อง ครั้งที่ 2/2561 (ระหว่างเดือน เมษายน 2561 – ตุลาคม 2561) เข้ามาให้กับสมาชิกเป็นรูปเล่มอยู่แล้วก็ขอให้สมาชิกได้ไปศึกษาและทำความเข้าใจของ ผลการปฏิบัติงานของ อบต.เองได้ถ้าไม่เข้าใจก็สอบถามกับทางคณะผู้บริหารได้เลย

**3.2 กำนัน,ผู้ใหญ่บ้าน,แพทย์,ผู้ช่วยฯ.สารวัตรกำนัน/ส่วนราชการ**

นายชาญณรงค์ เสนเผือก กำนันตำบลสองพี่น้อง นำเรียนขอให้ทางอบต. ทำข้อบังคับเรื่องการฝังท่อและวางท่อของใน ตำบลของเราก่อนที่จะมีการถมดินเพื่อปลูกสร้างบ้านเรือนหรือตึกแถวต่างๆเพื่อไม่ให้เกิดปัญหา น้ำท่วมขัง

* ในการขึ้นทะเบียนเกษตรกรรมก็ขอให้ขึ้นทะเบียนด้วยเพื่อเวลาเกิดอุทกภัยทางเกษตรอำเภอจะได้ช่วยเหลือได้ และการเลี้ยงปลาเลี้ยงสัตว์ก็ต้องแจ้งกับประมงกับปศุสัตว์เช่นกัน
* ในส่วนความเสียหายต่อบ้านเรือนทั้งตำบลมี 16 หลัง ส่วนการช่วยเหลือเบื้องต้นตอนนี้มีถุงยังชีพเข้ามาแจกให้เป็นบางส่วนสำหรับบ้านเรือนที่ถูกน้ำท่วมทั้ง 16 หลัง

/นายนิรัตน์...

6

นายนิรัตน์ ดำคำ ผู้ใหญ่บ้านหมู่ที่ 2 นำเรียนช่วงอุทกภัยที่เกิดขึ้นก็ทำให้ถนนเสียหายหลายเส้นก็มี สายห้วยใหญ่ สายแก้วพิชัย สายดินแดง สายเทิดพระเกียรติ สายสะพานหิน สายสวนสวรรค์ ก็ขอให้ช่างของ อบต.ได้เข้าไปประมาณการให้ด้วยเพราะโดยมากจะเป็นถนนสายหลัก และในส่วนของประปา หมู่บ้านตอนนี้ก็ยังใช้ไม่ได้ เพราะปั้มมอเตอร์จมน้ำเสียหาย และต้องขอขอบคุณท่านนายก อบต. ด้วยที่ได้สนับสนุนเรื่องน้ำมันให้กับเครื่องจักรของทหารช่างกองพลที่ 5 ที่เข้ามาทำถนนสาย ทรายขาวกับสายเทิดพระเกียรติของหมู่ที่ 2

**ระเบียบวาระที่ 4** **เพื่อพิจารณาเห็นชอบ**

* ไม่มีผู้ใดยื่น

**ระเบียบวาระที่ 5** **เรื่องอื่นๆ**

**5.1 แจ้งเรื่องงานกฐินในตำบล**

นายตรีมล หนูชนะภัย สมาชิกสภาฯ หมู่ที่ 5 นำเรียนขอเชิญร่วมทำบุญทอดกฐินสามัคคีที่สำนักสงฆ์ทุ่งขยาบ ในคืนวันที่ 17 พฤศจิกายน 2561 และวันที่ 18 พฤศจิกายน 2561

นายบุญส่ง ขาวมรดก รองประธานสภาฯ นำเรียนขอเชิญร่วมทำบุญทอดกฐินสามัคคีที่สำนักสงฆ์บ้านห้วยใหญ่หมู่ที่ 2 ในวันที่ 22 พฤศจิกายน 2561 ก็ขอเรียนเชิญสมาชิกกับคณะผู้บริหารด้วย

5.2 **ตั้งคณะกรรมการตรวจรายงานการประชุมสภาฯ**

นายตรีมล หนูชนะภัย สมาชิกสภาฯ หมู่ที่ 5

เสนอ นายธวัช เหลือสืบชาติ สมาชิกสภาฯ หมู่ที่ 4

ผู้รับรอง 1.นายปรีชา มีสุวรรณ สมาชิกสภาฯ หมู่ที่ 1

2.นายกำเนิด พยัคฆี สมาชิกสภาฯ หมู่ที่ 6

นายจรัญ หนูมาศ สมาชิกสภาฯ หมู่ที่ 3

เสนอ นายนิยม คล้ายอักษร สมาชิกสภาฯ หมู่ที่ 2

ผู้รับรอง 1.นายสมพร หญีตน้อย สมาชิกสภาฯ หมู่ที่ 4

2.นายจเร ปานแก้ว สมาชิกสภาฯ หมู่ที่ 7

**5.3 นัดประชุมสภาฯครั้งต่อไป**

นัดประชุมครั้งต่อไป สมัยสามัญ สมัยที่4 ครั้งที่ 2/2561 ในวันที่ 23 พฤศจิกายน 2561 ณ. ห้องประชุมสภาองค์การบริหารส่วนตำบลสองพี่น้อง เวลา 10.00 น. (แต่งกายชุดสุภาพ)

ประธานสภาฯ กล่าวขอบคุณสมาชิกและผู้บริหารที่เข้าประชุมทุกท่านที่เข้าประชุมอย่างพร้อมเพรียงกันเพื่อช่วยเหลือผู้ประสบอุทกภัยในครั้งนี้

**ปิดประชุม** เวลา 17.00 น.

..............................................................................................................................................................................

**ขอแสดงความนับถือ**

ลงชื่อ..........สมชาย มารจรูญ...............

( นายสมชาย มารจรูญ )

ผู้บันทึกรายงานการประชุมสภาฯ

เลขานุการสภาองค์การบริหารส่วนตำบลสองพี่น้อง

ลงชื่อ.........สุชล สินสมบุญ..................

( นายสุชล สินสมบุญ )

ประธานสภาองค์การบริหารส่วนตำบลสองพี่น้อง

**ผู้ตรวจรายงานการประชุมสภาฯ**

ลงชื่อ........ธวัช เหลือสืบชาติ................

( นายธวัช เหลือสืบชาติ)

สมาชิกสภาองค์การบริหารส่วนตำบลสองพี่น้อง หมู่ที่ 4

ลงชื่อ........นิยม คล้ายอักษร.....................

(นายนิยม คล้ายอักษร)

สมาชิกสภาองค์การบริหารส่วนตำบลสองพี่น้อง หมู่ที่ 2